
PRIMĂRIA ORAȘULUI NEGRU VODĂ
Oraș Negru Vodă, Șos.Mangaliei, nr.13, jud.Constanța
Tel/Fax:0241-780195 / 0241-780948 e-mail : primarianegruvoda@yahoo.com

Nr. I 1407 din 20.11.2023

În calitate de compartiment de resort din cadrul aparatului de specialitate al Primarului Orașului Negru Vodă, prin aplicarea prevederilor art. 136 alin. (3) din O.U.G. nr. 57/2019 privind Codul Administrativ, cu modificările și completările ulterioare, Serviciul Economic, formulează următorul:

RAPORT DE SPECIALITATE
La proiectul de hotărâre privind aprobarea implementării etapei a II-a a proiectului “Îmbunătățirea serviciilor sociale și a spațiilor publice urbane pentru populația orașului Negru Vodă”, cod SMIS 125055 în cadrul noului Program Regional 2021-2027, în scopul finalizării integrale

Orașul Negru Vodă, județul Constanța, a semnat cu Ministerul Dezvoltării Regionale, contractul de finanțare nr. 5588 din 10.06.2020 pentru proiectul „Imbunătățirea serviciilor sociale și a spațiilor publice urbane pentru populația Orașului Negru Vodă”, cod SMIS 125055, Componentă 1 - Apel : POR/381/13/1/Îmbunătățirea calității vieții a populației în orașele mici și mijlocii din România/1/Îmbunătățirea calității vieții a populației în orașele mici și mijlocii din România în cadrul PROGRAMULUI OPERAȚIONAL REGIONAL 2014-2020. 
Investiția constă în:
 1. Construire ansamblu de locuințe sociale. Prin proiect se prevede realizarea a 3 clădiri cu regim de înălțime P+2E, cu 6 unități locative cu 2 camere și 8 clădiri cu regim de înălțime P+1E, cu 2 unități locative cu 3 camere.
2. Amenajări peisagistice. Investiția din componenta B prevede înlocuirea pavajului degradat, reamenajarea spațiilor verzi cu sistem automatizat de irigare, iluminat public și CCTV, montarea băncilor, a coșurilor de gunoi, a stațiilor de autobuz, aparcări de biciclete, drapele și cișmele. 
Prin H.C.L. nr. 17 din 12.02.2020 a fost aprobat proiectul și cheltuielile legate de acesta.
Modificarea contractului de finanțare, în scopul etapizării proiectului în perioada de programare 2021-2027, va avea ca obiect, la acest moment, strict prelungirea duratei de implementare cu 24 de luni, respectiv până la data de 31.12.2025. 
Proiectul se încadrează în condițiile Ordonanţei de urgenţă nr. 36 din 17 mai 2023 privind stabilirea cadrului general pentru închiderea programelor operaţionale finanţate în perioada de programare 2014-2020, fiind pe lista proiectelor propuse a fi etapizate.
Pentru a trece la Pasul 1 - Transmiterea solicitării de etapizare, având ca termen limită 10.12.2023, este necesară și Hotărârea consiliului local*/consiliului județean/hotărârea organelor de conducere a unității de cult/hotărârea AGA/Decizia asociatului unic/Declarație de angajament (după caz) cu privire la aprobarea implementării etapei a II-a a proiectului în cadrul noului Program, în scopul finalizării integrale.

